पाएं अपने शहर की ताज़ा ख़बरें और फ्री ई-पेपरडाउनलोड करें
युवाओं के लिए शुरू हुए राष्ट्रव्यापी टीकाकरण अभियान में राजनीति तेज होती जा रही है। छत्तीसगढ़ में विपक्ष सत्तारुढ कांग्रेस पर टीकाकरण में राजनीतिक फायदे के लिए भेदभाव का आरोप लगा रही है। अब कांग्रेस की विद्यार्थी शाखा NSUI ने टीके लिए केंद्र सरकार के खिलाफ एक बड़ा अभियान छेड़ दिया है।
'मोदी टीका दो' अभियान के तहत NSUI नेताओं-कार्यकर्ताओं ने आज अपने घरों के बाहर तख्तियों पर स्लोगन लिखकर प्रदर्शन किया। यह प्रदर्शन संगठन के टीका सत्याग्रह का हिस्सा है। NSUI के प्रदेश आकाश शर्मा ने बताया, केंद्र की मोदी सरकार वैक्सीन को लेकर राजनीति कर रही है। वैक्सीन के केंद्र और राज्यों के दामों में बहुत ज्यादा अंतर देखने को मिल रहा है। इस को देखते हुए छत्तीसगढ़ NSUI अगले तीन दिन तक विभिन्न तरीकों से नरेंद्र मोदी को यह सूचना पहुंचाना चाहती है कि राज्य सरकार को भी केंद्र की कीमत पर ही वैक्सीन उपलब्ध कराया जाए। राज्य सरकार को वैक्सीन जल्द से जल्द मिले यह भी सुनिश्चित कराया जाए।
कल सोशल मीडिया अभियान चलाएगी NSUI
आकाश शर्मा ने बताया, 6 मई को सोशल मीडिया के जरिए 'स्पीक फॉर वैक्सीन' अभियान चलेगा। इस हैशटैग के साथ कार्यकर्ता सोशल मीडिया में टैक्स्ट और वीडियो मैसेज साझा करेंगे।
सात मई को भाजपा के सांसदों-विधायकों के घर जाएंगे
NSUI की योजना सात मई को भाजपा के 9 सांसदों और 14 विधायकों के घर जाने की है। आकाश शर्मा ने बताया, हम उनसे यह कहने वाले हैं, वे इस कठिन समय में राजनीति ना कर केंद्र सरकार को सूचित करें कि राज्य को एक ही दाम पर वैक्सीन दी जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn